Dr. House

Dr. House (engleski: House ili House, M.D.) američka je medicinska dramska TV-serija nagrađena Emmyjem i nagradom Peabody koja je s emitiranjem počela 16. 11. 2004, a završila 21. 5. 2012. Autor serije je David Shore, koji je ujedno i izvršni producent zajedno s režiserom Bryanom Singerom. Tokom sezone 2007/08. Dr. House je bila najgledanija serija u SAD-u, te treća najgledanija emisija uopće, iza Američkog idola i Plesa sa zvijezdama.

Glavnog lika serije, dr. Gregoryja Housea, glumi engleski glumac Hugh Laurie, koji je za tu ulogu 2006. i 2007. dobio Zlatni globus te Nagradu Ceha filmskih glumaca 2007. za najbolju glavnu mušku ulogu.

 Pregled serije 
Dr. Gregory House tvrdoglavi je medicinski genij koji radi kao šef Odjela za dijagnostiku u izmišljenoj bolnici Princeton-Plainsboro u New Jerseyu. Većina epizoda počinje izvan bolnice, te prikazuje događaje koji su doveli do pojave simptoma kod glavnog pacijenta u toj epizodi. Tokom većeg dijela epizode Houseov dijagnostički tim pokušava otkriti uzrok simptoma i izliječiti bolest.

Houseov cijenjeni odjel prima samo pacijente koji nisu dobili pravu dijagnozu, što njihove slučajeve čini još kompleksnijim i suptilnijim. Uza sve ovo, House odbija sarađivati u slučajevima koje smatra nezanimljivim. Slučajevi koji se pojavljuju u seriji vrlo su rijetki, ali realni. Andrew Holtz, autor knjige The Medical Science of House, M.D., opisao ih je ovako:

Tim do različitih dijagnoza dolazi sokratskom metodom i diferencijalnom dijagnozom, dok sam House vodi rasprave. House često pobija i omalovažava ideje svojih kolega, ismijavajući ih zbog propuštanja nekih vrlo važnih faktora. Pacijent često dobije krivu dijagnozu na samom početku, te prima lijekove za tu dijagnozu. To, također, dovodi do većih komplikacija kod pacijenta, ali ujedno i pomaže Houseu da ustanovi pravu dijagnozu i izliječi pacijenta (ako je bolest izlječiva).

Ali zna se desiti da se bolest teško dijagnosticira zbog toga što pacijent laže o simptomima ili uzrocima, što najčešće otkrije sam House. Upravo zbog ovoga House u toku debata često govori "Svi lažu", "Pacijent laže" ili "Simptomi nikad ne lažu". Čak i kad to ne izgovori, House uvijek ima tračak sumnje da pacijent laže te u proces dijagnosticiranja kreće s tom pretpostavkom.

Houseove teorije o stanju pacijenta znaju biti temeljene na suptilnim i kontroverznim pregledima, te on upravo zbog toga često ima problema u dobijanju dopuštenja od dr. Lise Cuddy, direktorice bolnice, kako bi obavio neke medicinske pretrage ili operacije za koje on misli da su potrebne, a jako su rizične ili etički dvojbene.

mini|lijevo|223px|Hugh Laurie, glumac koji glumi dr. Housea
Dr. Cuddy također zahtijeva da House provodi više vremena pregledavajući pacijente u bolničkoj ambulanti, što ne voli jer smatra obične i uobičajene bolesti "nezanimljivim". Houseovo izbjegavanje i/ili žaljenje na taj posao također je česta pojava u seriji i ona unosi dozu komike. No, kad ipak radi u ambulanti, House zbunjuje pacijente svojim odnosom prema njima i neortodoksnim tretmanima, no u isto vrijeme iznenađuje ih brzim dijagnozama njihovih stanja, iako se naizgled čini da ih ne sluša i da ga ne zanimaju.

U toku epizoda Houseov tim često odlazi u pacijentovu kuću, nekad s dozvolom, a nekad bez nje, kako bi se utvrdio mogući uzročnik bolesti. Autor serije David Shore rekao je da je želio napraviti seriju na bazi CSI-ja u kojoj bi "sumnjivci bili virusi i bakterije",, no odlučio je fokusirati seriju na same likove, a ne na okruženje.

Veliki dio priče zauzima i Houseovo uzimanje opijata Vicodina, koji mu je potreban kako bi se nosio s izuzetno jakom boli uzrokovanom infarkcijom kvadricepsa u njegovoj desnoj nozi, što prisiljava Housea da hoda sa štapom. House priznaje da je ovisan o Vicodinu, no tvrdi da nema problem:

Njegova ovisnost uzrokovala je da ga njegove kolege, dr. James Wilson i dr. Lisa Cuddy, nekoliko puta potaknu da ode na odvikavanje, no nijedan pokušaj nije bio uspješan. Tek na kraju 5. sezone, kad shvati da više nema izbora nego potražiti pomoć, House odlazi u psihijatrijsku ustanovu kako bi se riješio ovisnosti. Nekad, kad nema pristup Vicodinu ili kad on sam nije dovoljan da ublaži bol, House koristi druge lijekove, kao što su oksikodon i morfin, da bi ublažio bol.

House je u mnogim stvarima sličan Sherlocku Holmesu. Sličnosti su očite u mnogim stvarima, kao što je Houseovo oslanjanje na psihologiju pri rješavanju slučajeva, njegova ustrajnost u odbijanju slučajeva koje smatra nezanimljivim, njegovo konzumiranje droge (treba napomenuti da je Holmes svojevoljno, bez ikakve potrebe, konzumirao drogu, dok je House konzumira iz medicinskih potreba), njegova adresa (Houseov stan je na broju 221B, što je isto kao i Holmesova adresa), njegovo prijateljstvo s Wilsonom (koji je paralela dr. Watsonu) i situacija u kojoj je na njega pucao čovjek znan samo kao Moriarty, što je i prezime Holmesovog najljućeg neprijatelja. U dodatku na ovo, Shore je rekao da je i Houseovo prezime "suptilni omaž" Holmesovom, koje se na engleskom čita identično kao i množina od riječi home (homes - "domovi"), što je sinonim riječi house ("kuća").

 Likovi 
U toku prve 3 sezone Houseov dijagnostički tim činila su 3 doktora: Eric Foreman, Allison Cameron i Robert Chase. Pred kraj 3. sezone Foreman daje otkaz rekavši Houseu da se ne želi pretvoriti u njega. U posljednjoj epizodi te sezone House daje otkaz Chaseu, rekavši mu da je tu najduže i da je ili naučio sve što može ili nije naučio ništa. Na samom kraju iste epizode Cameron dočeka Housea u njegovom uredu i daje otkaz, djelomično motivirana Houseovim otpuštanjem Chasea, ostavivši time Housea bez tima. U prvoj epizodi 4. sezone House nema nijednog pomoćnika, no na kraju te epizode unajmljuje 40 novih kandidata za svoj novi tim. Sljedeće epizode sastoje se uglavnom od slučajeva koje House daje kandidatima kako bi broj od 40 kandidata suzio na samo 3. Takmičenje za posao pretvara u neku vrstu reality showa čiji su konačni pobjednici i Houseovi novi saradnici Chris Taub, Lawrence Kutner i Remy "Trin'eska" Hadley, kojoj će zbog (nesretnog) broja 13, koji je nosila na spisku kandidata, ostati nadimak "Trin'eska". To troje se pridružuje Foremanu koji je, nakon što je dobio otkaz u drugoj bolnici, ponovo dobio posao kao član Houseovog tima. Chase i Cameronica nisu napustili Princeton-Plainsboro, ali rade na drugim odjelima: Chase na hirurgiji, a Cameron u Hitnoj. U epizodi iz 5. sezone Simple Explanation Kutner izvršava samoubistvo i time završava svoj nastup u seriji i ostavlja Housea s timom od samo 3 doktora.Ausiello, Michael. "'House' ekskluzivno: Šokantna priča o sinoćnjoj smrti " Entertainment Weekly, 2009.Hinckley, David, "Smrt Kala Penna u liku Lawrencea Kutnera šokira fanove" , New York Daily News, 2009. Razlog ovakvog zapleta je činjenica da je Kal Penn, glumac koji je tumačio Kutnera, prihvatio posao u administraciji predsjednika Baracka Obame kao savjetnik za umjetničke skupine, kao i za azijske i okeanijske manjine.CBC News, "Glumac Kal Penn postaje član Obamine administracije", CBC News, 2009.

LikGlumi ZanimanjeSezone1. 2. 3. 4. 5. 6. 7. 8. Dr. Gregory House  Hugh Laurie  (Bivši) šef Odjela za dijagnostiku  Glavni Dr. Lisa Cuddy  Lisa Edelstein  Direktorica bolnice; dekanica MF-a; članica Upravnog odbora; Članica Vijeća za transplantaciju organa  Glavni    Dr. James Wilson  Robert Sean Leonard  Šef Odjela za onkologiju; član Upravnog odbora; Član Vijeća za transplantaciju organa  Glavni  Dr. Eric Foreman  Omar Epps  Neurolog, Odjel za dijagnostiku; šef Odjela za dijagnostiku u bolnici Mercy; direktor bolnice  Glavni Dr. Robert Chase  Jesse Spencer  Hirurg, intenzivna njega Šef Odjela za dijagnostiku  Glavni Dr. Allison Cameron  Jennifer Morrison  Imunologinja, dijagnostičarka Glavni   Gošća  Dr. Chris Taub  Peter Jacobson  Plastični hirurg, dijagnostičar U ostalim ulogama  Glavni Dr. Lawrence Kutner  Kal Penn  Specijalist sportske medicine, dijagnostičar U ostalim ulogama   Gost Dr. Remy "Trin'eska" Hadley  Olivia Wilde  Internistica, dijagnostičarka  U ostalim ulogama  Glavni  U ostalim ulogama Dr. Martha M. Masters  Amber Tamblyn  Dvostruki doktorat (primijenjena matematika; historija umjetnosti), studentica medicine   U ostalim ulogama Gošća Dr. Jessica Adams  Odette Annable  Zatvorska liječnica, dijagnostičarka  Glavni Dr. Chi Park  Charlyne Yi  Neurologinja, dijagnostičarka  Glavni

 Odabir glumaca 
mini|225px|Robert Sean Leonard, glumac koji glumi Jamesa Wilsona.
Producenti serije su, navodno, u početku bili nezadovoljni glumcima koji su se kandidirali za ulogu dr. Housea. Kada se na audiciji pojavio Hugh Laurie, izvinio se zbog svog izgleda jer je tada snimao film Feniksov let.Casting Session with Hugh Laurie House DVD - Posebni dodaci, [2005]. Lauriejev američki naglasak navodno je bio toliko besprijekoran da je Bryan Singer rekao da je Laurie pravi primjer američkog glumca, ne znajući da je Laurie zapravo Englez.Radio Times, 23. 3. 2007. Laurie je kasnije rekao da je u početku mislio da je glavni lik serije James Wilson. Scenarij je Wilsona opisao kao "momčića", pa je Laurie zaključio da je Wilson glavni lik, a da je House njegov asistent (ime serije tada još nije bilo poznato). Tek kad je dobio pilot-epizodu u ruke, Laurie je shvatio da je House zapravo glavni lik.Inside the Actor's Studio Intervju sa Hughom Laurieom, BRAVO Network, [2006]. Nakon što je dobio ulogu, Laurie, čiji je otac bio liječnik, rekao je kako osjeća grižnju savjesti što će biti više plaćen da bude samo kopija svog oca. Na audiciju za dr. Housea prijavio se još i Patrick Dempsey, koji je poznat po ulozi Dereka Sheparda u seriji Uvod u anatomiju.

 Produkcija 
Dr. House u SAD-u emitirao se na programu FOX. Serija je nastala kao koprodukcija Heel and Toe Films, Shore Z Productions i Bad Hat Harry Productions u saradnji s NBC-jem. Sve tri firme odgovorne su za produkciju, a njihovi predsjednici su izvršni filmski producenti. Shoreove ideje za seriju nadahnute su djelima Bertona Rouechéa. (posljednja rečenica 8. pasusa)

Nakon epizode TB or Not TB (2. sezona) njemačka produkcijska kompanija Moratim kreditira se tokom bilješke o autorskom pravu umjesto Universal Media Studiosa.

Derek R. Hill, produkcijski dizajner, i Danielle Berman, dekoratorica seta, nominirani su na 58. dodjeli Emmyja za posebni Emmy za kreativnu umjetnost zbog umjetničke izrade u epizodama Autopsy, Distractions i Skin Deep.

Na 59. dodjeli Emmyja Dalia Dokter, Jamie Kelman i Ed French dobijaju nagradu za kreativnu umjetnost zbog umjetničke izrade u epizodi Que Sera Sera.

 Epizode 

 Muzika 
Uvodna muzika u Sjevernoj Americi (i u nekim drugim zemljama) jeste pjesma '"Teardrop" grupe Massive Attack. Pjesma ima i riječi, a izvodi ju Elizabeth Fraser, no u uvodu serije koriste se samo uvod i kraj pjesme koji su čisto instrumentalni.

Zbog autorskih prava i licenci, u većini drugih zemalja kao uvodna muzika koristi se posebna kompozicija zvana "House End Credits", koju su posebno za tu priliku komponirali Jon Ehrlich, Jason Derlatka i Leigh Roberts. Ova kompozicija je u 2. sezoni zamijenjena sličnom kompozicijom koju su komponirali samo Ehrlich i Roberts. Ali, ova kompozicija je korištena samo tokom emitiranja na televiziji. DVD-izdanja serije koriste originalnu američku muziku.

225px|mini|Izgled prinstonskog kampusa; lokacija korištena za eksterijer bolnice Princeton-Plainsboro
Tokom posljednje epizode 4. sezone, "Teardrop" se može čuti kao pozadinska muzika, a pjevao ju je José González.

 Lokacija 
Snimke eksterijera bolnice Princeton-Plainsboro zapravo su snimci eksterijera prinstonskog kampusa, koji je ujedno i studentski centar. No, snimanje serije ne odvija se tamo nego u FOX-ovom studiju, u Century Cityju.

 Snimanje 
Dr. House primjenjuje metodu "walk and talk" (hodaj i pričaj) koju su popularizirali Aaron Sorkin i Thomas Schlamme u serijama Sports Night i Zapadno krilo. Metoda se sastoji od praćenja dvaju ili više likova dok hodaju i raspravljaju o tekućim temama (često su to sastanci na koje idu), koje su u slučaju Dr. Housea dijagnoze, stanja i rezultati pretraga pacijenata. U Houseu ovakve "walk and talk" scene najčešće završavaju kad jedan od likova, najčešće House, uđe u lift i napusti svoje kolege.

 Gledanost u SAD-u 
 Sezona Epizode Emitiranje Prva epizoda Posljednja  epizoda TV-sezona Pozicija Broj gledalaca(u milionima)1.22 Utorak, 21:00 16. 11. 2004. 24. 5. 2005. 2004/05.#2413,32.24 Utorak, 21:00 13. 9. 2005. 23. 5. 2006. 2005/06.#1017,33.24 Utorak, 20:00 (2006)Utorak 21:00 (2006–2007) 5. 9. 2006. 29. 5. 2007. 2006/07.#519,4 (Subscription required)4.16 Utorak, 21:00 (2007–2008)Ponedjeljak 21:00 (2008) 25. 9. 2007. 19. 5. 2008 2007/08.#716,25.24 Utorak, 20:00 16. 9. 2008 11. 5. 2009. 2008/09.#1613,626.21 Ponedjeljak, 20:00 21. 9. 2009 17. 5. 2010. 2009/10.#2212,767.23 Ponedjeljak, 20:00 20. 9. 2010. 23. maj 2011. 2010/11.#4210,328.22 Ponedjeljak, 21:00 (2011) Ponedjeljak 20:00 (januar–mart 2012) Ponedjeljak 21:00 (april–maj 2012) 3. 10. 2011. 21. 5. 2012. 2011/12.#588,69
desno|mini|150px|Hugh Laurie na dodjeli Emmyja 2007.
Najgledanija epizoda Dr. Housea u SAD-u bila je epizoda iz 4. sezone Frozen, koja je emitirana nakon 42. Super Bowla, a gledalo ju je nešto više od 29 miliona ljudi. Ta epizoda je bila treći najgledaniji program te sedmice, iza same utakmice Super Bowla i emisije nakon utakmice.

 Nagrade 
Dr. House je 2005. nagrađen nagradom Peabody zbog, kako je odbor za nagradu objasnio, "neortodoksnog glavnog lika - mizantropičnog dijagnostičara" i za "slučajeve dostojne medicinskog Sherlocka Holmesa". Tokom dodjele nagrada Američkog filmskog instituta 2005. Dr. House je bio u konkurenciji za seriju godine. Serija je 2008. nominirana i za Zlatni globus u konkurenciji najbolje drame, no izgubila je od serije Momci s Madisona.

David Shore je 2005. dobio Emmyja za epizodu Three Stories,, dok je scenarist Lawrence Kaplow 2006. dobio nagradu Ceha filmskih glumaca za epizodu Autopsy.

Hugh Laurie, glavni glumac, bio je nominiran za Emmy za najbolju mušku ulogu 2005, 2007. i 2008. No 2006. i 2007. dobija Zlatni globus u istoj kategoriji, a 2007. je za istu ulogu dobio i nagradu Ceha filmskih glumaca. 2008. također je nominiran za Zlatni globus u kategoriji najbolje muške uloge, no izgubio je od Jona Hamma.

 Reference 

 Vanjski linkovi 

 Službena stranica na FOX.com-u
 Službena HouseWiki na FOX.com-u


*
Kategorija:Američke TV-serije
Kategorija:Televizijske serije po američkim mrežama
Kategorija:Serije mreže FOX
Kategorija:Američke TV-serije sa početkom prikazivanja 2004.